หุ้นไทยภาคเช้าปิดบวก 6.15 จุด
เช้าวันนี้ดัชนีหุ้นไทยปิดที่ระดับ 1,119.06 จุด เพิ่มขึ้น 6.15 จุด หรือ 0.55% มูลค่าการซื้อขาย 12,426.23 ล้านบาท
13 ก.พ. 2555

เช้าวันนี้ดัชนีหุ้นไทยปิดที่ระดับ 1,119.06 จุด เพิ่มขึ้น 6.15 จุด หรือ 0.55% มูลค่าการซื้อขาย 12,426.23 ล้านบาท




ดัชนีหุ้นไทยเช้าวันที่ 13 ก.พ. ปรับตัวเพิ่มขึ้นรับข่าวสภานิติบัญญัติกรีซผ่านข้อตกลงมาตรการรัดเข็มขัดเพื่อขอรับความช่วยเหลือทางการเงินแล้ว ขณะที่แรงซื้อจากต่างชาติยังไหลเข้ามาต่อเนื่อง ส่งผลให้ดัชนีภาคเช้าปิดที่ระดับ 1,119.06 จุด เพิ่มขึ้น 6.15 จุด หรือ 0.55% มูลค่าการซื้อขาย 12,426.23  ล้านบาท
5 อันดับหุ้นที่มีมูลค่าการซื้อขายสูงสุด1. IVL ปิดที่ 39.75 บาท เพิ่มขึ้น 1.75 บาท หรือ 4.61% มูลค่าการซื้อขาย 1,546.79 ล้านบาท2. PTTGC ปิดที่ 73.25 บาท เพิ่มขึ้น 1.50 บาท หรือ 2.09% มูลค่าการซื้อขาย 917.06 ล้านบาท3. TOP ปิดที่ 72.50 บาท เพิ่มขึ้น 1 บาท หรือ 1.40% มูลค่าการซื้อขาย 592.90 ล้านบาท4. PTT ปิดที่ 349 บาท เพิ่มขึ้น 1 บาท หรือ 0.29% มูลค่าการซื้อขาย 572.21 ล้านบาท5. KBANK ปิดที่ 134 บาท เพิ่มขึ้น 2 บาท หรือ 1.52% มูลค่าการซื้อขาย 498.70 ล้านบาท 
บริษัทหลักทรัพย์(บล.) ฟิลลิป ระบุว่า ดัชนีหุ้นไทยเช้านี้ปรับตัวเพิ่มขึ้นรับข่าวสภานิติบัญญัติกรีซผ่านข้อตกลงมาตรการรัดเข็มขัดเพื่อขอรับความช่วยเหลือทางการเงินแล้ว ทำให้ตลาดหุ้นในภูมิภาคเอเชีย, น้ำมัน, ทองคำต่างดีดตัวขึ้นรับข่าวดังกล่าว อย่างไรก็ตามมองการปรับเพิ่มขึ้นของดัชนีไม่ไกลนัก เพราะตลาดตอบรับข่าวมาแล้วพอสมควรในช่วงก่อนหน้านี้ อีกทั้งกรีซต้องมีแนวทางในการปฏิบัติให้ได้ตามแผนการรัดเข็มขัดด้วย ซึ่งยังคงเป็นที่จับตาของประเทศผู้นำในยุโรปต่อไป ด้านแรงหนุนจากกระแสเงินลงทุนต่างชาติยังคงมีต่อเนื่อง แต่ปริมาณการซื้อสุทธิเริ่มลดลง และเริ่มถือสถานะขายในตลาดอนุพันธ์บ้างแล้ว สำหรับกลยุทธ์การลงทุนแนะนำเก็งกำไรระยะสั้น แบบ“ขึ้นขาย ลงซื้อ” ต่อไป